
DR.31.3.2015                                                                           71 

 

 

 

cemerlang di mana perhatian kursus meliputi projek-projek khas yang meliputi aspek 
infrastruktur, peralatan, kurikulum dan program bantuan serta khidmat sokongan.  

Yang terakhir saya juga ingin mencadangkan agar Kelas Abad ke-21 yang kini 
telah digerakkan oleh pihak Kementerian Pendidikan dapat diperbanyakkan khususnya 
dalam sekolah-sekolah terutamanya dalam Parlimen Kuala Selangor. Terima kasih. 

Tuan Pengerusi [Datuk Haji Ismail bin Haji Mohamed Said]: Saya ingat dalam 
peringkat jawatankuasa kita mesti tertakluk kepada Bekalan B.41. Sila Yang Berhormat 
Bukit Gantang. 

 

4.23 ptg. 

Tuan Idris bin Haji Ahmad [Bukit Gantang]: Assalamualaikum warahmatullahi 
wabarakatuh, dan selamat petang, terima kasih Tuan Pengerusi. Saya hendak mendapat 
penjelasan berkenaan dengan posting yang melibatkan 511 kelulusan daripada IPG 
daripada opsyen pendidikan Islam yang masih tidak lagi ditempatkan. Hanya 150 orang 
sahaja ditempatkan di penghujung Januari pada tahun 2015 baru ini. Manakala 361 lagi 
terpaksa menjadi calon simpanan. Dia macam main bola pula.  Sedangkan mereka ini 
sudah pun lulus dalam temu duga SPA. Yang paling malang lagi ada di kalangan guru ini 
yang pergi berjumpa dengan bahagian Sumber Manusia dimaklumkan tarikh untuk mereka 
ditempatkan ialah pada bulan April 2015 dan ada juga satu tahun lagi mengatakan pada 
bulan Jun 2015.   

Isu yang kedua ialah berkenaan dengan sistem aplikasi yang digunakan oleh guru-
guru pada hari ini.  Sekarang kita lihat guru-guru menghadapi masalah yang server yang 
ada di kementerian yang sukar untuk guru masukkan markah ujian mereka pada bulan Mac 
baru ini. Saya hendak minta penjelasan.  Bilakah perkara ini dapat diselesaikan? Jangan 
biarkan guru kita menderita. Terima kasih. 

Tuan Pengerusi [Datuk Haji Ismail bin Haji Mohamed Said]: Ya, Yang 
Berhormat Kulai. 

 

4.25 ptg. 

Puan Teo Nie Ching [Kulai]: Terima kasih Tuan Pengerusi. Saya hendak sentuh 
sedikit tentang Bekalan B.41 di mana tambahan sebanyak RM428 juta diperuntukkan untuk 
bayaran emolumen kakitangan awam. Saya nak sentuh isu ini kerana walaupun jumlah 
besar telah diperuntukkan untuk membayar imbuhan tahunan dan bantuan khas kewangan 
kepada kakitangan awam di bawah Kementerian Pendidikan, tetapi di kawasan Kulai dan 
juga di Johor SJK(C) masih menghadapi isu kekurangan guru pada awal tahun ini. Saya 
bagi satu contoh di kawasan Kulai ada 14 buah SJK(C).  Pada awal tahun ini kita 
mempunyai jumlah guru yang kurang sebanyak 78. Kalau kita bandingkan dengan tahun 
2014, pada awal tahun 2014 kekurangan guru sebanyak 38, tetapi tahun ini kekurangan 
guru sebanyak 78.   

Oleh sebab itu SJK(C) Kulai 1 yang sepatutnya kalau ikut jumlah murid yang 
sepatutnya membuka 55 buah kelas, tetapi oleh sebab kekurangan guru mereka hanya 
membuka 49 buah kelas sahaja iaitu di SJK(C) Kulai 1. Saya rasa isu kekurangan guru ini 
satu isu yang lama dan sekarang memang telah menjejaskan kualiti pendidikan di sekolah-
sekolah kita. Kalau ikut satu statistik yang dibekalkan oleh NGO-NGO di Johor untuk tahun 
ini, pada awal tahun ini kekurangan guru di Johor adalah melebihi 300 orang. Saya tidak 
pasti angka ini adalah betul atau tidak betul, saya minta bantuan dari Yang Berhormat 
Timbalan Menteri tetapi saya hendak tanya sama ada isu kekurangan guru di Johor ini, di 
Kulai ini telah diselesaikan.   

Apa rancangan daripada kementerian untuk mengatasi isu ini. Takkan kita setiap 
tahun datang ke Parlimen kita bangkit isu yang sama. Semua orang bangkit isu yang sama, 
saya rasa cukup lama. Sekarang Ahli-ahli Parlimen MCA selalu cakap. Oleh sebab 
sekarang tidak ada wakil MCA dalam Kementerian Pendidikan, isu kekurangan guru di 
SJK(C) ini menjadi semakin teruk. Jadi saya minta pandangan Yang Berhormat Timbalan 
Menteri, sekian sahaja terima kasih Tuan Pengerusi. 



cemerlang di mana perhatian kursus meliputi projek-projek khas yang meliputi aspek infrastruktur, peralatan, kurikulum dan program bantuan serta khidmat sokongan. Yang terakhir saya juga ingin mencadangkan agar Kelas Abad ke-21 yang kini telah digerakkan oleh pihak Kementerian Pendidikan dapat diperbanyakkan khususnya dalam sekolah-sekolah terutamanya dalam Parlimen Kuala Selangor. Terima kasih. Tuan Pengerusi [Datuk Haji Ismail bin Haji Mohamed Said]: Saya ingat dalam peringkat jawatankuasa kita mesti tertakluk kepada Bekalan B.41. Sila Yang Berhormat Bukit Gantang. 4.23 ptg. Tuan Idris bin Haji Ahmad [Bukit Gantang]: Assalamualaikum warahmatullahi wabarakatuh, dan selamat petang, terima kasih Tuan Pengerusi. Saya hendak mendapat penjelasan berkenaan dengan posting yang melibatkan 511 kelulusan daripada IPG daripada opsyen pendidikan Islam yang masih tidak lagi ditempatkan. Hanya 150 orang sahaja ditempatkan di penghujung Januari pada tahun 2015 baru ini. Manakala 361 lagi terpaksa menjadi calon simpanan. Dia macam main bola pula. Sedangkan mereka ini sudah pun lulus dalam temu duga SPA. Yang paling malang lagi ada di kalangan guru ini yang pergi berjumpa dengan bahagian Sumber Manusia dimaklumkan tarikh untuk mereka ditempatkan ialah pada bulan April 2015 dan ada juga satu tahun lagi mengatakan pada bulan Jun 2015. Isu yang kedua ialah berkenaan dengan sistem aplikasi yang digunakan oleh guru- guru pada hari ini. Sekarang kita lihat guru-guru menghadapi masalah yang server yang ada di kementerian yang sukar untuk guru masukkan markah ujian mereka pada bulan Mac baru ini. Saya hendak minta penjelasan. Bilakah perkara ini dapat diselesaikan? Jangan biarkan guru kita menderita. Terima kasih. Tuan Pengerusi [Datuk Haji Ismail bin Haji Mohamed Said]: Ya, Yang Berhormat Kulai. 4.25 ptg. Puan Teo Nie Ching [Kulai]: Terima kasih Tuan Pengerusi. Saya hendak sentuh sedikit tentang Bekalan B.41 di mana tambahan sebanyak RM428 juta diperuntukkan untuk bayaran emolumen kakitangan awam. Saya nak sentuh isu ini kerana walaupun jumlah besar telah diperuntukkan untuk membayar imbuhan tahunan dan bantuan khas kewangan kepada kakitangan awam di bawah Kementerian Pendidikan, tetapi di kawasan Kulai dan juga di Johor SJK(C) masih menghadapi isu kekurangan guru pada awal tahun ini. Saya bagi satu contoh di kawasan Kulai ada 14 buah SJK(C). Pada awal tahun ini kita mempunyai jumlah guru yang kurang sebanyak 78. Kalau kita bandingkan dengan tahun 2014, pada awal tahun 2014 kekurangan guru sebanyak 38, tetapi tahun ini kekurangan guru sebanyak 78. Oleh sebab itu SJK(C) Kulai 1 yang sepatutnya kalau ikut jumlah murid yang sepatutnya membuka 55 buah kelas, tetapi oleh sebab kekurangan guru mereka hanya membuka 49 buah kelas sahaja iaitu di SJK(C) Kulai 1. Saya rasa isu kekurangan guru ini satu isu yang lama dan sekarang memang telah menjejaskan kualiti pendidikan di sekolah- sekolah kita. Kalau ikut satu statistik yang dibekalkan oleh NGO-NGO di Johor untuk tahun ini, pada awal tahun ini kekurangan guru di Johor adalah melebihi 300 orang. Saya tidak pasti angka ini adalah betul atau tidak betul, saya minta bantuan dari Yang Berhormat Timbalan Menteri tetapi saya hendak tanya sama ada isu kekurangan guru di Johor ini, di Kulai ini telah diselesaikan. Apa rancangan daripada kementerian untuk mengatasi isu ini. Takkan kita setiap tahun datang ke Parlimen kita bangkit isu yang sama. Semua orang bangkit isu yang sama, saya rasa cukup lama. Sekarang Ahli-ahli Parlimen MCA selalu cakap. Oleh sebab sekarang tidak ada wakil MCA dalam Kementerian Pendidikan, isu kekurangan guru di SJK(C) ini menjadi semakin teruk. Jadi saya minta pandangan Yang Berhormat Timbalan Menteri, sekian sahaja terima kasih Tuan Pengerusi.